બનાસકાંઠા જિલ્લામાં બાળકો ઉઠાવી જતી અનેક ગેંગ સક્રિય થઈ હોવાની અફવાએ જોર પકડયું છે. જેના ભયથી લાખણી પંથકની અંતરિયાળ શાળાઓમાં વિદ્યાર્થીઓની હાજરી પાંખી જોવા મળી રહી છે અને બાળકોની સુરક્ષાને લીધે વાલીઓ વિદ્યાર્થીઓને શાળામાં મુકતા ડર અનુભવી રહ્યા છે. છેલ્લા કેટલાક સમયથી સમગ્ર ગુજરાતમાં તેમાં પણ ખાસ બનાસકાંઠામાં પર પ્રાંતીય પુરુષો અને મહિલાઓ બાળકો ઉઠાવી જતા હોવાની અફવાએ સોશિયલ મીડિયા અને સમગ્ર પંથકમાં જોર પકડ્યું છે. જેથી આ અફવાથી ડરેલા વાલીઓ પોતાના બાળકોને શાળાએ મુકતા ડર અનુભવી રહ્યા છે.